Populus

Populus (L., 1758) ye un chenero de plantas dicotiledonias magnoliopsidas en a familia d'as salicacias, composau por especies de port arborio u arbustivo, caducifolias, a mayoría d'ellas naturals de o Hemisferio Norte. Corresponde con as especies que, en aragonés, se denomina chenericament alamos VIDALLER TRICAS, Rafel, Libro de As Matas y Os Animals; Dizionario aragonés d'espezies animals y bechetals; Ed. Val d'Onsera. Zaragoza 2004. ISBN 978-84-89862-35-7, choposCon a variant choplo y chop u, principalment en Ribagorza y Sobrarbe, albars ANDOLZ CANELA, Rafael, Diccionario Aragonés, Aragonés-Castellano Castellano-Aragonés (5ena ed.); Mira Editores. Zaragoza 2004. ISBN 84-8465-160-6 (pronunciau /al'bas/~/aʎ'bas/).

 Descripción 
Son árbols de creiximiento rapedo, que viven en puestos con augua (como sotos y riberas), y arriban dica a altarias d'entre 15 y 50 metros, con troncos que gosan fer 2,5 m de diametro en os eixemplars mas viellos.

As fuellas creixen pendulars, oposadas, con un peciolo luengo y con as laderas lisas u, en cualques especies, lobuladas. A forma d'a fuella varía d'entre amanada a formar un cerclo como en P. lasiocarpa dica triangular (P. nigra). Anque a color d'o follamen ye verde, a sobén se torna amariella u royisca d'agüerros, chusto enantes de cayer.

A crosta ye lisa en os árbols chóvens, con frecuents lenticelos, pero gosa tornar-se aspra cuan creixen. A color ye blanca u grisa en muitas especies, escurindo-se con a edat y aspritut, pero en atras destaca por o escura que ye, en comparanza con as primeras que son a mayoría.

As flors son dioicas, rarament monoicas. Naixen como amentos pedunculaus enantes que brosten as fuellas en primavera. Cada flor individual tiene una escata protectora que s'enradiga directament en o raquis de l'amento. As flors masculinas dan muitismo polen, por o que resultan árbols muit alerchenicos, principalment por o elevau numero d'estamens que contienen; d'entre 4 y 50 por cada flor.

 Especies 
O chenero Populus concabe una gran cantidat d'especies, d'entre as que son mas frecuents en Aragón o chopo (que incluye a variedat «lombardo»), a tremolera y o chopo blanco.

O chenero tradicionalment se subdivide en 6 seccions, en base acaracters morfolochicos de a flor y a fuella. Os estudios cheneticos que s'han feito han confirmau ista división, pero tamién que ha existiu cualque cosa d'hibridación d'entre as diferents seccions en o pasau.

Populus sección Populus - Climas circumpolars subarticos fridos y temperaus. Mas ta'l sud, en a montanya.
Populus tremula - Tremolera.
Populus adenopoda
Populus alba
Populus × canescens
Populus davidiana
Populus grandidentata
Populus sieboldii
Populus tremuloides
Populus sección Aigeiros - Europa, America d'o Norte y Asia occidental.
Populus deltoides
Populus fremontii
Populus nigra
Populus hibridos
Populus × canadensis
Populus × inopina
Populus sección Tacamahaca - America d'o Norte y Asia, en climas temperaus y fridos.
Populus angustifolia
Populus balsamifera
Populus cathayana
Populus koreana
Populus laurifolia
Populus maximowiczii
Populus simonii
Populus suaveolens
Populus szechuanica
Populus trichocarpa
Populus tristis
Populus ussuriensis
Populus yunnanensis
Populus sección Leucoides - Asia oriental y zona atlantica de Nortamerica.
Populus heterophylla
Populus lasiocarpa
Populus wilsonii
Populus sección Turanga - Suduest d'Asia y dende l'Asia subtropical dica la tropical.
Populus euphratica
Populus ilicifolia
Populus sección Abaso - Mexico en zonas tropicals y subtropicals.
Populus guzmanantlensis
Populus mexicana

Notas

Referencias

 Vinclos externos 

Categoría:Salicaceae